OpenLLM-France/wikimedia huggingface dataset:
# Tibalt III.a Xanpainakoa

Tibalt III.a (Troyes, 1179ko urtarrilaren 3a - ib., 1201eko maiatzaren 24a) Xanpainako kondea izan zen 1197-1201 bitartean.

## Biografia

Tibalt Henrike I.a Xanpainakoa eta Luis VII.a Frantziakoa eta Leonor Akitaniakoaren alaba Mariaren seme txikiena izan zen. 1197an Henrike II.a Xanpainakoa anaia ordezkatu zuen.
1198an, Inozentzio III.a aita santuak Laugarren Gurutzadarako deia egin zuenean, europar nobleek ez zuten gogo handirik. Hala ere, Tibalten etxean egiten ari ziren torneo batean, 1199ko azaroan, frantziar noble batzuek «gurutzea hartzea» erabaki zuten; Tibalt hautatu zuten buruzagi. Hurrengo urtean hil zenez, Bonifazio Montferratokoak ordezkatu zuen.

## Ezkontza eta seme-alabak

1199ko uztailaren 1ean Chartresko katedralean Antso VII.a Nafarroakoa erregearen arreba Blankarekin ezkondu zen; haien seme Tibalt IV.a Nafarroako koroaz jabetu zen 1234an.

## Familia

| Aitona Tibalt II.a Xanpainiako kondea | Amona Matilde Karintiakoa | Aitona Luis VII.a Frantziako erregea | Amona Leonor I.a Akitaniako dukesa |
| Aita Henrike I.a Xanpainiako konde | Aita Henrike I.a Xanpainiako konde | Ama Maria | Ama Maria |
| Tibalt III.a Xanpainiako konde ||||
Zuhaitz genealogikoa :
Blanka Nafarroakoa
Tibalt II.a Nafarroakoa
Theobald II of Champagne
Henrike I.a Xanpainakoa
Henrike I.a Nafarroakoa
Matilda of Carinthia
Tibalt III.a Xanpainakoa
Tibalt I.a Nafarroakoa
Margarita Nafarroakoa (1240-1307)
Luis VII.a Frantziakoa
Marie of France, Countess of Champagne
Beatriz Nafarroakoa
Leonor Akitaniakoa
Gil Arradakoa markesa
Ines Nafarroakoa :

## Ikus, gainera

* Nafarroako erregeen zerrenda

## Kanpo estekak

* Datuak: Q282436
* Multimedia: Theobald III, Count of Champagne / Q282436
| Aurrekoa: Henrike II.a | Tibalt III.a Xanpainiako konde (1197-1201) | Ondorengoa: Tibalt IV.a |
# Tibbie (Alabama)

Tibbie Ameriketako Estatu Batuetako erroldak esleitutako leku bat da. Washington konderrian dago, Alabama estatuan. 55 biztanle ditu, 4,576837 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q1274967
# Tiber

Tiber (Tevere italieraz; Tiberis latinez) Italiar penintsulako ibaia da. 405 km luze da eta Italiako bigarren ibairik luzeena da, Poren ondotik. Sorburua Apeninoetan du, Fumaiolo mendian, Toskanan. Ondoren Umbria eta Lazioko eskualdeak zeharkatzen ditu Peruggia eta Erromatik pasatuz. Ibaia Ostia hiri zaharrean bi itsasadarretan banatzen da, Isola Sacra (hegoaldean) eta Fiumicino (iparraldean) eta bi horiek Tirreniar itsasoan itsasoratzen dira.
Tiber ibaiaren ur-emaria guztiz irregularra da eta Erromako auzo batzuetan uholdeak gertatzen ziren, ibilgua kanalizatu zuten arte.

## Historia

Ontziz ibiltzeko egokia sekula izan ez bada ere, dokumentuek argi uzten dute, K.a. VIII. mendean Erroma haren ertzean sortu zenean, eskualdeko merkataritzako garraiobide garrantzitsua zela. Inperioaren garaian Tiberrez baliatzen ziren Ostia Anticako portutik (bokalean) hiriko laboreak, ardoak eta olioak garraiatzeko. Ibaiaren ohean metaturiko sedimentuak, ordea, nabigaziorako oztopo bihurtu ziren Erdi Aroan zehar. XXVIII. eta XIX. mendeetan ibaiaren hondoa garbitzeko saioak egin zituzten, ontziz ibil ahal izateko, baina XX. mendean utzi zituzten lanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Europako toponimia fisikoa. .

## Kanpo estekak

* Datuak: Q13712
* Multimedia: Tiber / Q13712
# Tolosako udaletxea

Tolosako udaletxea Gipuzkoako Tolosa udalerriko udalaren egoitza da. Tolosako Alde Zaharrean kokatua dago, Plaza Zaharran, eta Idiakez jauregitik hurbil.
Estilo barrokoan eraikia, beheko solairua arkupetua da eta balkoian burdina forjatuz osaturik daude. Juan de Arburola maisu harginak eraiki zuen.1657 eta 1672 urteen artean egin zuten, eta eraikitzeko, Erdi Aroko bost orube erosi behar izan zituzten: bi, eraikina bera egiteko, eta beste hirurak, aurreko aldean plaza eratzeko: Plaza Zaharra.

## Erreferentziak

* ↑ Udaletxea - Tolosaldea Turismo. (Noiz kontsultatua: 2017-03-16).

## Kanpo estekak

* Tolosako udalaren webgunea (Gaztelaniaz)
* Datuak: Q59146418
* Multimedia: Town hall of Tolosa / Q59146418
# Tolosaldeako Ikurrina

Tolosaldeako Ikurrina, Tolosaldeko Arraun Klubak Pasaian ETE Ligarako antolatzen duen estropada da. 2020an izan du aurreneko ekitaldia.
| Urtea | Bandera | Irabazlea | Bigarrena | Hirugarrena |
| 2020 | ETE Liga | Tolosaldea | Zumaia | Ondarroa |
| 2021 | ETE Liga | Tolosaldea | Deustu | San Juan |

## Kanpo estekak

* Datuak: Q97152477
# Tolosaldeko 3 Tontorrak

Tolosaldeko 3 Tontorrak edo T3T, Ernio, Uzturre eta Erroizpe-Lartemendia gurutzatuz Tolosaldea zeharkatzen duen mendi maratoia da.

## Historia

2015ean izan zuen lehen edizioa eta 2017an T2T (maratoi erdia) ere jokatzen hasi zen. 2020ko ekitaldia ez zen jokatu COVID-19 pandemiaren erruz.

## T3T

Irteera eta helmuga Tolosako Triangulo plazan ditu. Hasieran Ernio igotzen dute eta hori da ibilbideko puntu garaiena. Ondoren Irurara jasiten da, punturik baxuena, eta Uzturre igotzen da. Kaxkubitik pasa, Elduainera jaitsi eta azkenik Erroizpe igotzen da.

### Palmaresa

| Urtea | Gizonezkoa | Denbora | Emakumezkoa | Denbora |
| 2015 | Hassan Ait Chaou | 4:08:31 | Oihana Kortazar | 4:53:40 |
| 2016 | Ismail Razga | 4:04:43 | Oihana Kortazar | 4:50:06 |
| 2017 | Ismail Razga | 4:18:05 | Oihana Azkorbebeitia | 5:17:17 |
| 2018 | Oier Ariznabarreta | 4:18:49 | Maite Maiora | 5:01:17 |
| 2019 | Hassan Ait Chaou | 4:05:40 | Amaia Amantegi | 4:48:36 |
| 2020 | ez zen jokatu | | | |
| 2021 | Ismail Razga | 4:24:03 | Aitziber Ibarbia | 5:47:43 |
| 2022 | Robert Pkemboi | 3:56:29 | Mayi Mujika | 4:54:14 |
| 2023 | Iñaki Olano | 4:04:40 | Sarah Ugarte | 5:17:46 |
| 2024 | Iñigo Uribetxebarria | 3:49:40 | Oihana Zubillaga | 4:40:33 |

## T2T

Irteera eta helmuga Tolosako Triangulo plazan ditu eta Tolosa-Ibarra-Larte-Elduain-Belabieta-Uzturre-Tolosa ibilbidea egiten da.

### Palmaresa

| Urtea | Gizonezkoa | Denbora | Emakumezkoa | Denbora |
| 2017 | Asier Olano | 2:11:32 | Laida Elizegi | 2:48:14 |
| 2018 | Iñaki Olano | 2:08:20 | Oihana Kortazar | 2:30:41 |
| 2019 | Ibai Madina | 2:08:39 | Nerea Iturriaga | 2:31:53 |
| 2020 | ez zen jokatu | | | |
| 2021 | Oier Ariznabarreta | 2:06:27 | Leire Agirrezabala | 2:37:33 |
| 2022 | Oier Ariznabarreta | 2:06:34 | Maialen Muñoz | 2:38:17 |
| 2023 | Gontzal Murgoitio | 2:04:11 | Nerea Iturriaga | 2:41:26 |
| 2024 | Ibai Madina | 2:09:55 | Ainara Urrutia | 2:29:03 |

## Erreferentziak

* ↑ «T3T» IX. Ekitaldia 2024-VI-16 2016-12-27 (Noiz kontsultatua: 2024-06-23).
* ↑ «Ismail Razgak eta Aitziber Ibarbiak irabazi dute T3T lasterketa - Tolosaldea» Tolosaldeko ataria (Noiz kontsultatua: 2024-06-23).
* ↑ SA, Baigorri Argitaletxea. (2022-06-12). «Pkemboi eta Mayi Mujika garaile Tolosaldeko Hiru Tontorrak lasterketan» GARA (Noiz kontsultatua: 2024-06-23).
* ↑ (Gaztelaniaz) Belauntzaran, Elisa. (2023-06-11). «Iñaki Olano eta Sarah Ugarte nagusi T3T» El Diario Vasco (Noiz kontsultatua: 2024-06-23).
* ↑ «Oihana Zubillaga eta Iñigo Uribetxeberria nagusi, Tolosaldeko Hiru Tontorretan» EITB 2024-06-17 (Noiz kontsultatua: 2024-06-23).
* ↑ «T2T (Tolosaldeko 2 tontorrak)» Wikiloc | Munduko ibilbideak (Noiz kontsultatua: 2024-06-23).
* ↑ «Gontzal Murgoitio eta Nerea Iturriaga, T2Tko txapeldunak - Tolosaldea» Tolosaldeko ataria (Noiz kontsultatua: 2024-06-23).
* ↑ Beldarrain, Gabriel. (viernes, 21 de junio de 2024). «Gabriel Beldarrain: VII Tolosaldeko 2 Tontorrak. T2T» Gabriel Beldarrain (Noiz kontsultatua: 2024-06-23).

## Kanpo estekak

* Mondraitz Kirol Klubeko webgunea
* Datuak: Q126888313
# Tolosako teilak eta zigarretak

Tolosako teilak eta zigarretak Euskal Herriko azkenburuko bat da, alde batetik gurinaz eta beste aldetik oreki gozoa almendrekin gorringozko geruza finak estaliak eta limoizko ukitu txiki bat duena. Erretegi eta sagardotegietan zerbitzatzen da kafea laguntzeko.

## Kanpo estekak

* (Gaztelaniaz) Receta de tejas de almendra
* Datuak: Q9082318
# Tolosako zubiak

Gaur egun Gipuzkoako Tolosa udalerriaren lursailetan 37 zubi daude, 5 multzotan banatuak zeharkatzen dituzten ibai eta erreken arabera: Oria ibaia, Elduaien erreka, Araxes ibaia, Albiztur erreka eta Bedaio erreka.

### Oria ibaia

* Guadalupeko zubia
* Arrameleko zubia
* Armeria zubia
* Naparzubia
* Zubiberria
* Berazubiko zubia
* Norvegiarren zubia edo Mustad zubia
* Iurramendiko zubia edo SAMeko zubia
* Olarraingo zubia
* Arzabaltzako zubia
* Arzabaltza paper-fabrikako zubia
* Alegiako zubia
* Ikaztegietako zubia

### Elduaien ibaia

* Igerondoko zubia
* Zumardiaundiko bigarren zubia
* Zumardiaundiko lehen zubia

### Araxes ibaia

* Kiroldegiko lehen zubia
* Kiroldegiko bigarren zubia
* Irunzubi
* Usabalgo zubia
* Amarozko zubia
* Txaramako zubia
* Txaramako oinzubia

### Albiztur erreka

* Burdionbidearen zubia
* Balerdiko zubia
* Motxogoxonetako oinzubia
* Otzaraingo errotako zubia
* Otzaraingoikoako lehen zubia
* Otzaraingoikoako bigarren zubia
* Albiztur errekako 7. zubia

### Bedaio erreka

* Txarako zubia
* Lamitegiko zubia
* Urkola parteko zubia
* Zugastibarrenako zubia
* Olegiko zubia
* Basoko zubia
* Gurbillatxikiko zubia

## Kanpo estekak

* Datuak: Q61365411
# Tolosaldeko Hitza

Tolosaldeko Hitza 2001eko abenduaren 11n sortu zen euskara hutsezko egunkaria da. Tolosaldeko eskualdea osatzen duten 28 udalerrietako eta Nafarroako Areso eta Leitza herrietako albisteak biltzen zituen.
2013ko urrian ordea, aurrera pauso handi bat eman zuen eta Tolosaldeko Ataria sortu zuten. Aldi horretan Tolosaldean zeuden hiru komunikabideren bateratzetik sortu zen azken hau: Galtzaundi aldizkaria, Tolosaldeko Hitza egunkaria eta Txolarre irratia. Ordura arte eskualdeko herritarrei informatzeko betekizuna zuen hedabide bakoitzak bere aldetik, baina batasun honek Tolosaldeko Ataria izeneko proiektu multimedia aurrera eramateko aukera sortu zuen, sinergiak batuz eskualdeko herritarrei informazio zuzena, multimedikoa eta profesionala emanez.

## Udalerriak
### Tolosaldea

* Abaltzisketa
* Aduna
* Albiztur
* Alegia
* Alkiza
* Altzo
* Amezketa
* Anoeta
* Asteasu
* Baliarrain
* Belauntza
* Berastegi
* Berrobi
* Bidegoian (Bidania-Goiatz)
* Elduain
* Gaztelu
* Hernialde
* Ibarra
* Ikaztegieta
* Irura
* Larraul
* Leaburu
* Lizartza
* Orendain
* Orexa
* Tolosa
* Villabona
* Zizurkil

### Leitzaldea

* Areso
* Leitza

## Erreferentziak

* ↑ «Tolosaldea interneten - Tolosaldeko ataria» ataria.eus (Noiz kontsultatua: 2021-12-09).

## Ikus, gainera

* Hitza

## Kanpo estekak

* Tolosaldeko Hitzaren webgunea
* Datuak: Q12268040
# Tolosako zezen plaza

Tolosako zezen plaza Gipuzkoako Tolosa udalerrian dagoen zezen plaza da. Tolosako zabalgunean eta Oria ibaiaren alboan dago. Bertan, urtean zehar zezenketak, sokamuturra eta herri kirol apustu nahiz txapelketak ospatu ohi dira. Bestalde, Tolosako Inauteritan jendez lepo bete ohi da, arratsaldero Ostegun Gizenetik hasi eta Asteartitararte suzko-zezenak egon ohi direlarik.
Hirugarren kategoriako zezen plaza da, 5 harmailetan banatutako 5.500 eserleku ditu. 1903an inauguratu zen, zenzeketa hartan Jorge Díazen nafar zezenak "Guerrerito" eta "Bonarillo" zezenlariek toreatu zituzten.

## Iruditegia

* Kanpoaldea.
* Ataria.
* Tolosako inauteriak.

## Kanpo estekak

* Datuak: Q18341390
* Multimedia: Bullring of Tolosa / Q18341390
# Tino Insana

Silvio Peter "Tino" Insana (Chicago, 1948ko otsailaren 15a – 2017ko maiatzaren 31), Estatu Batuetako aktorea eta gidoigilea izan zen.
Antzezle moduan Neighbors, ¡Three Amigos!, Who's Harry Crumb?, Oscar, edo Beverly Hills Cop III bezalako filmetan agertu zen, baita Night Court edo Mad About You telesailetan ere.
# Tino rangatiratanga

Tino rangatiratanga, maorieraz "erabateko burujabetza" esan hai duen esapidea da. Maorien banderaren izendapena ere bada.
1840an Britainiar Koroak eta maori buruzagiekin sinatutako Waitangiko Itunaren maorierazko bertsioan agertzen da:
| « | Ko te tuarua Ko te Kuini o Ingarani ka wakarite ka wakaae ki nga Rangatira ki nga hapu - ki nga tangata katoa o Nu Tirani te tino rangatiratanga o o ratou wenua o ratou kainga me o ratou taonga katoa. Bigarren Ingalaterrako Erreginak Buruzagiak, tribuak eta Zeelanda Berriko jende guztia haien lurralde, herri eta altxor guztien ustiaketan babestea adosten du. | » |

## Kanpo estekak

* Datuak: Q7808426
* Multimedia: Tino Rangatiratanga / Q7808426
# Tinpanoko arrapala

Tinpanoko arrapala hezurrezko zati kiribilak koklean eratzen duen kanala da, perilinfaz betea eta barrunbe tinpanikoarekin komunikatua dagoena. Mintz basilarrak hodi koklearretik bereizten du, eta leiho biribiletik helikotremaraino hedatzen da, non arrapala bestibularren bidez jarraitzen duen.

## Erreferentziak

* ↑ Euskalterm: [Otorrinolaringologia Hiztegia] [2015]

## Kanpo estekak

* Datuak: Q3393910
# Tinos

Tinos uhartea (grezieraz: Τήνος, Tínos) Zikladeetako uharte txiki bat da, Egeo itsasoan dagoena. 195 kilometro karratu inguruko hedadura du, eta bere biztanleria, 2001eko erroldaren arabera, 8751 biztanlekoa da.

## Historia

Antzinaroan Poseidon eta Afroditaren santutegi ezagunagatik ezagutzen zen. 1207an Andrea Ghisik hartu zuen eta Veneziako Errepublikaren zati izan zen 1718an turkiarrek konkistatu zuten arte. Veneziar menderaldi luzearen ondorioz, bertako biztanleria gehiena kristaua da.

## Kanpo estekak

* Datuak: Q211285
* Multimedia: Tinos / Q211285
# Tinpano

    Artikulu hau belarriaren mintzari buruzkoa da; arkitektura elementua gaitzat duena beste hau da: «Tinpano (arkitektura)»
Tinpanoa edo mintz tinpanikoa zentimetro bateko diametroa duen mintza da, obalo formakoa, fina eta erdi-gardena. Kanpoko entzumen bidean dago eta barneko belarritik bereizten du. Mintzaren kanpoaldetik azalez osatuta dago eta barnetik erdiko belarriaren mukosarekin.
Kanpoko entzun bidetik datozen aire-dardarek tinpanoa mugitzen dute. Aldi berean, mugimendu hauek erdiko belarriko hezurtxoetara pasatuko dira.
Mintz tinpanikoaren kanpoko aldea nerbio aurikulotenporalak inerbatzen du, V3 (trigeminoa) pare kranialaren adarra dena eta X (bagoa)ren adar aurikularrak ere parte hartzen du. Barneko aldeak, aldiz, glosofaringeo nerbioak inerbatzen du.

## Kanpo estekak

* Datuak: Q173801
* Multimedia: Eardrum / Q173801
# Tinpano-kaxa

Tinpano-kaxa edo barrunbe tinpanikoa erdiko belarriaren zati nagusia eratzen duen barrunbea da, entzumen-tronparen eta gelatxo mastoideoen artekoa; hezurtxo-katea hartzen du barnean. Nagusiki hezur-labirintoaz inguratua dago, bere kanpoko alboko gainazalean izan ezik, non kanpoko entzunbidearekin komunikatzen den, non tinpano-mintzak banatzen duen.

## Erreferentziak

* ↑ Euskalterm: [Otorrinolaringologia Hiztegia] [2015]

## Kanpo estekak

* Datuak: Q1570144
# Tinosu

Tinosu Errumaniako udalerri bat da, Prahova konderrian. 2.138 biztanle ditu, 18,1 kilometro koadroko azaleran banatuta.

## Herriak

Udalerrian honako herriak daude:
Tinosu $^{(en)}$ Pisculești $^{(en)}$ Predești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2720323
# Tinpanoko soka

Tinpanoko soka nerbio fazialaren adarra da; mihi aldetik abiatu, eta, mailuaren eta ingudearen artetik pasatuz, barrunbe tinpanikorantz hedatzen da. Dastamenean esku hartzen duten hiru nerbio kranialetako baten zati da. Dastamen-sistemak atzeraelikadura-zirkuitu konplikatua eskatzen du, eta nerbio bakoitzak besteen seinaleak inhibitzen ditu. Badirudi tinpanoko sokak eragin inhibitzaile bereziki handia duela zaporearen beste nerbioetan, bai eta mingaineko minaren zuntzetan ere; beraz, kalteren bat jasaten duenean, beste nerbioetan duen funtzio inhibitzailea aldatu edo deuseztatu egiten da.

## Erreferentziak

* ↑ Euskalterm: [Otorrinolaringologia Hiztegia] [2015]

## Kanpo estekak

* Datuak: Q1076379
# Tino Rossi

Constantin "Tino" Rossi (Ajaccio, 1907ko apirilaren 29a - Neuilly-sur-Seine, 1983ko irailaren 26a) korsikar abeslaria eta aktorea izan zen. Operarako ahots egokia emanda, kabaret frantsesaren estiloan nabarmendu zen. Ehunka abesti grabatu zituen eta 25 film baino gehiagotan agertu zen. 1946ko Petit Papa Noël abestia da Frantziar historian gehien saldu den abestia.

## Filmografia

* 1934: La Cinquième empreinte
* 1934: L’Affaire Coquelet
* 1934: Adémaï au Moyen-Âge
* 1934: Les nuits moscovites
* 1935: Vogue, mon cœur
* 1935: Marseille
* 1935: Justin de Marseille
* 1936: Marinella
* 1936: Au son des guitares
* 1937: Lumières de Paris
* 1938: Naples au baiser de feu
* 1942: Fièvres
* 1943: Le soleil a toujours raison
* 1943: Le chant de l'exilé
* 1943: Mon amour est près de toi
* 1944: L’île d’amour
* 1946: Sérénade aux nuages
* 1946: Le Gardian
* 1946: Destins
* 1947: Le chanteur inconnu
* 1948: La belle meunière
* 1949: Deux amours
* 1949: Marlène
* 1950: Envoi de fleurs
* 1952: Au pays du soleil
* 1952: Son dernier Noël
* 1954: Si Versailles m’était conté…
* 1954: Tourments
* 1970: Une drôle de bourrique
* Datuak: Q359026
* Multimedia: Tino Rossi / Q359026
# Tinpano (arkitektura)

    Artikulu hau arkitektura elementuari buruzkoa da; belarriaren mintza gaitzat duena beste hau da: «Tinpano»
Arkitekturan, tinpano frontoi bateko ataburuaren eta alboetako bi erlaitzen artean dagoen gunea da, triangelu edo zirkuluerdi formakoa, askotan eskulturaz apaindua izaten dena.
Antzinako Egipton jada K.a. III. mendearen erdian erabiltzen zuten. Handik greziar, kristau eta islamiar arkitekturetara hedatu zen.

## Erreferentziak

* ↑ Lur entziklopedietatik hartua.
* ↑ Hill, Donald Routledge. (1996). Engineering. in: Encyclopedia of the History of Arabic Science. 3, 769 or..

## Kanpo estekak

* Datuak: Q223209
* Multimedia: Tympanums / Q223209
# The Railway Men: The Untold Story of Bhopal 1984

The Railway Men: The Untold Story of Bhopal 1984 (hindiz: द रेलवे मेन - भोपाल की अनकही कहानी 1984) 2023ko indiar telesail dramatikoa da, Shiv Rawailek Netflixentzat sortua.

## Sinopsia

Oharra: Atal honek istorio osoa edo amaiera argitzen du.
1984aren amaieran, Txernobylgo hondamendia baino urte eta erdi lehenago, historiako istripu industrialik larriena jazo zen, India erdiguneko Bhopal hirian. Union Carbide enpresako planta kimikoaren 40 tona pasatxoko gas toxikoen isurketak 4.000-16.000 hildako eragin zituen, eta 500.000dik gora zauritu, egungo kalkuluen arabera.

## Aktoreak

* R. Madhavan: Rati Pandey
* Kay Kay Menon: Iftekaar Siddiqui
* Divyenndu: Balwant Yadav
* Babil Khan: Imad Riaz

## Erreferentziak

* ↑ «Benetan nahi al duzu ama izan?» Berria 2023-11-24 CC BY-SA 4.0 lizentziapean.

## Kanpo estekak

* Datuak: Q123385912
# The Quest (filma)

The Quest (euskaraz Bilaketa), 1996ko Jean-Claude Van Damme belgikar zinema zuzendari eta aktoreak zuzendu, antzeztu eta Frank Dux gidoilariarekin elkarlaean idatzitako borroka arteetako film bat da. Van Dammez gain, Roger Moore, James Remar eta Janet Gunn aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1925. urtea, New York hiria. Chris Dubois (Jean-Claude Van Damme) alproja jendeari diruzorroak lapurtuz eta poliziarengandik ihesi bizi da. Gorabehera batzuen ondorioz bahitua eta saldua izango da, eta azkenean Tibeteko hiri galdu bateko borroka arteetako txapelketa batean partehartzen amaituko du.

## Aktoreak

* Jean-Claude Van Damme: Christopher Dubois
* Roger Moore: Lord Edgar Dobbs
* James Remar: Maxie Devine
* Janet Gunn: Carrie Newton
* Jack McGee: Harri Smythe
* Aki Aleong: Khao
* Abdel Qissi: Khan (Mongoliar borrokalaria)
* Stefanos Miltsakakis: Greziar borrokalaria
* Ong Soo Han: Korear borrokalaria
* Louis Mandylor: Riggi
* Chang Ching Peng Chaplin: Maisu Tchi
* Ryan Cutrona: O'Keefe ofiziala
* Peter Wong: Txinatar borrokalaria (Kung Fu Shaolin)
* Kitao: Kyoshiro Oyama (Sumo)
* César Carneiro: Brasildar borrokalaria (Capoeira)
* Habby Heske as German Fighter
* Peter Malota: Espainiar borrokalaria
* Azdine Nouri: Turkiar borrokalaria
* Shane Meier: Red
* MarkAnthony Baca: Kankailua

## Kanpo estekak

* IMDBko fitxa irakurgai (Ingelesez)
* Datuak: Q1469524
# The Quick and the Dead

The Quick and the Dead 1995ean filmaturiko ez ohiko spaghetti western bat da, Sam Raimik zuzendutakoa. Protagonistetako batzuk Sharon Stone, Gene Hackmann, Russell Crowe eta Leonardo DiCaprio dira. Gidoia Simon Moorek idatzi zuen.

## Istorioa

* Oharra: Atal honek istorio osoa edo amaiera argitzen du.
Kanpotar misteriotsu eta eder bat, Ellen (Sharon Stone), Mendebalde Urrun amerikarreko hiri txiki batean agertu da eta lehiaketa arriskutsu batean parte-hartzeko izena eman du. Lehiaketa horretan, alde guztietako pistolariek euren biziak arriskuan jartzen dituzte, ospea eta aberastasuna lortzeagatik. Ellenek lehiaketa horretan parte hartzeko dituen arrazoiak haratago doaz... John Herodez (Gene Hackman) mendekatu nahi du, hirian nagusi den eskrupulurik gabeko gizon anbiziotsu bat, urte batzuk lehenago bere familiari egin zion zerbaitengatik.

## Aktoreak

* Sharon Stone
* Gene Hackman
* Russell Crowe
* Leonardo DiCaprio
* Tobin Bell
* Raynor Scheine
* Roberts Blossom
* Kevin Conway
* Keith David
* Lance Henriksen
* Pat Hingle
* Mark Boone Junior
* Gary Sinise
* Olivia Burnette
* Jerry Swindall
* Fay Masterson

## Kanpo estekak

* (Ingelesez) Fitxa - imdb.com
* Datuak: Q756416
# The Quill (sumendia)

The Quill edo Mazinga mendia, Karibeko Herbehereetako San Eustakio uhartean dagoen geruza-sumendi bat da. 601 metroko garaiera du.
* Datuak: Q1586079
* Multimedia: The Quill / Q1586079
# The Queen's Gambit (telesaila)

The Queen's Gambit 2020ko estatubatuar telesaila da, Scott Frankek eta Allan Scottek Netflixentzat egina.

## Sinopsia

Oharra: Atal honek istorio osoa edo amaiera argitzen du.
Taris, 1967. Lo hartu du. Aztoratuta esnatu, presaka jantzi, orraztu... eta badoa hitzordura, berandu. Aretoko ateak kolpez ireki, eta esperoan topatu ditu kamerak, flashak, ikusleak... xake izarra da, eta sekulako ikusmina sortu du jokatzera doan partidak. Baina segidan flashback baten bidez hainbat urte atzera egiten du, eta auto istripu bat erakusten digu: ama galdu berri du neskatilak, eta errepide erdian dago zurbil, kea darion autoari begira.

## Aktoreak

* Anya Taylor-Joy: Beth Harmon
** Isla Johnston: Beth Harmon (gaztea)
* Bill Camp: Mr. Shaibel
* Moses Ingram: Jolene
* Christiane Seidel: Helen Deardoff
* Rebecca Root: Miss Lonsdale
* Chloe Pirrie: Alice Harmon
* Akemnji Ndifornyen: Mr. Fergusson
* Marielle Heller: Mrs. Alma Wheatley
* Harry Melling: Harry Beltik
* Patrick Kennedy: Allston Wheatley
* Jacob Fortune-Lloyd: D.L. Townes
* Thomas Brodie-Sangster: Benny Watts

## Erreferentziak

* ↑ «Xakea, feminismoa eta askatasuna» Berria 2020-10-24 CC BY-SA 4.0 lizentziapean.

## Kanpo estekak

* Datuak: Q85808226
# The Queen of Argyll

The Queen of Argyll (euskaraz Argyllgo Erregina) Eskoziako abesti herrikoi bat da. Silly Wizard folk musika taldeak 1983ko bere Kiss the Tears Away diskoaren barnean kaleratu zuen.

## Kanpo estekak

* The Queen of Argyll abestia entzungai (Ingelesez)
* Datuak: Q12267949
# Theed

Theed, Star Wars film sagako fikziozko unibertsoan agertzen den hiri bat da.
Theed, Naboo planetako hiriburua da. Bertan dago errege jauregia, baita plasma erauzgailuak eta errege hangarra ere. Hiri hau, kulturaren hiriburua zen planeta osoan eta sektorean, edertasun estetiko eta harmoniaren adibide zelarik. Sio Bibble zen bertako gobernaria, izaera eta ahots indartsuko agure bat, planetagatik bere bizia eman zuena. Bera zen Nabooko kontseilu planetarioko buruzagia, uneko Errege edo Erreginaren aurrean erantzuten zuena.
Denbora gutxiz, Nute Gunrayk, Merkataritza federazioko erregeordeak, Theed inbaditu eta Padme Amidala erregina atxilotu zuen. Baina Jedi eta gunganen laguntzarekin, erreginak, erregeordea garaitzea eta Naboo planetako subirautza berreskuratzea lortu zuen.
Theedetik, errege-erregina ospetsuek gobernatu zuten, horien artean Veruna erregea, Padme Amidala Erregina eta Jamillia erregina.